აჯმანი (ქალაქი)

აჯმანი (არაბ. ) — ქალაქი არაბთა გაერთიანებულ საამიროებში. აჯმანის საამიროს ადმინისტრაციული ცენტრი.

ქალაქი მდებარეობს სპარსეთის ყურის სანაპიროზე, ქალაქ შარჯადან რამდენიმე კილომეტრში. აჯმანის მოსახლეობა 490 ათასია (2017): იგი მოსახლეობის რაოდენობით მე-5 ადგილზეა არაბთა გაერთიანებული საამიროების ქალაქებს შორის.

აჯმანი დიდი ხნის განმავლობაში რეგიონში ცნობილი იყო მარგალიტის მოპოვებით და თევზჭერით.  ქალაქის სწრაფი ზრდა დაიწყო ახლომდებარე მეგაპოლისების - დუბაის და შარჯას სწრაფი განვითარების წყალობით. ქალაქში არის საზღვაო პორტი.  თანამედროვე მინაბოჭკოვანი ხომალდები ჯერ კიდევ უძველესი ტექნოლოგიების გამოყენებით მზადდება.

ისტორია
ალ-ბუ-ჰარაიბან-ნუაიმის მმართველობა აჯმანში დაიწყო 1816 წელს, როდესაც შეიხ რაშიდ ბინ ჰუამიდ ალ-ნუაიმმა და მისმა ორმოცდაათმა მიმდევარმა ხანმოკლე კონფლიქტის დროს დაამარცხეს ალ-ბუ-შამის-ნუაიმის ტომის წევრები და აიღეს აჯმანის სანაპირო დასახლებათუმცა, აჯმანის ფორტი საბოლოოდ დაეცა მხოლოდ 1816 - 1817 წლებში. რაშიდის და მისი მიმდევრების მმართველობა აღიარა მეზობელი შარჯას და რას-ალ ხაიმას- ის გავლენიანმა შეიხმა- შეიხ სულთან ბინ საქრ ალ ქასიმმა.

1820 წლის 8 იანვარს ბრიტანეთის ჯარების მიერ სერ ვ.გ. კეირის მეთაურობით რას-ალ-ხაიმას დარბევის შემდეგ, სულთან ბინ საქრ ალ-ქასიმმა ხელი მოაწერა საერთო საზღვაო ხელშეკრულებას გაერთიანებულ სამეფოსთან 1820 წლის 4 თებერვალს. ხელშეკრულებას 1820 წლის 15 მარტს ფალაიას ფორტში შეუერთდა  რასიდ ბინ ჰუმაიდი.1843 წელს ომანის ხელშეკრულების მონაწილე შეიხებსა და ბრიტანეთს შორის დაიდო საზღვაო ხელშეკრულება. მომდევნო შეთანხმება  შედგა 1853 წლის 4 მაისს.  შეიხებმა, მათ შორის აჯმანის შეიხმა, დადეს "სამუდამო სამშვიდობო ხელშეკრულება". ამ ხელშეკრულების ასლი გამოფენილია აჯმანის მუზეუმში. 1892 წელს ხელმოწერილი კიდევ ერთი ხელშეკრულება ხელშეკრულების მონაწილე სახელმწიფოებს აკავშირებდა დიდ ბრიტანეთთან.

მე -20 საუკუნისთვის, ბრიტანელი დიპლომატის ჯონ გორდონ ლორიმერის მიერ ხელშეკრულების მონაწილე  ქვეყნების სანაპიროს კვლევამ აჩვენა, რომ აჯმანი იყო პატარა ქალაქი, რომლის მოსახლეობა დაახლოებით 750 ადამიანი იყო (შედარებისთვის, იმ დროისთვის დუბაის მოსახლეობა 10 000 კაცზე მეტს ითვლიდა) .

1971 წლის 2 დეკემბერს აჯმანი შეიხ რაშიდ ბინ ჰუამიდ ალ-ნუაიმის მეთაურობით შეუერთდა არაბთა გაერთიანებულ საამიროებს.

მოსახლეობა
ქალაქში ცხოვრობს საამიროს მოსახლეობის 90% -ზე მეტი. ის დუბაი-შარჯა-აჯმანის ტერიტორიის ნაწილია. ბოლო დროს მოსახლეობის ზრდის მიზეზი მეზობელი საამიროებიდან, განსაკუთრებით დუბაიდან და შარჯადან მოსახლეობის ნაკადის შემოდინებაა.

კომერცია
ქალაქში მდებარეობს  საემიროს მმართველის რეზიდენცია. აჯმანში განლაგებულია კომპანიები, კომერციული ბაზრებს და 50 – მდე საერთაშორისო და ადგილობრივი საცალო მაღაზია.  ბანკებიდან აღსანიშნავია: საამიროების დუბაის ეროვნული ბანკი, აჯმანის ბანკი, არაბული ბანკი , ირანის ბანკი და დუბაის კომერციული ბანკი. ქალაქში განვითარებულია  თევზჭერის ინდუსტრია.  კომერციულ საქმიანობას ეწევიან  არაბთა გაერთიანებული საამიროების ზღვის პროდუქტების იმპორტიორები / ექსპორტიორები. პოპულარული  სავაჭრო ცენტრებია: და .

თავისუფალი ზონა
აჯმანის პორტს და აჯმანის თავისუფალ ზონას, რომელსაც შეუძლია 1500 კომპანიის მასპინძლობა და წელიწადში 1000-ზე მეტი გემების მომსახურება, მნიშვნელოვანი წვლილი შეაქვს საამიროების ეკონომიკაში. ახენს  ექსპორტირებას 65-ზე მეტ ქვეყანაში. თავისუფალი ზონის კომპანიები წარმოადგენენ არაბთა გაერთიანებულ საამიროებში ყველა სამრეწველო საწარმოს დაახლოებით 20% -ს, ამ ზონაში დაახლოებით 256 ინდუსტრიული კომპანია მუშაობს.

ტურიზმი
აჯმანი ცნობილია თავისი ეროვნული ისტორიის მუზეუმით არქეოლოგიური აღმოჩენების, ხელნაწერების და იარაღის ექსპოზივციებით. ვიზიტორებს შეუძლიათ მოინახულონ კვადრატული საგუშაგო კოშკი, ალ-ნუამის მეჩეთი, აქლემების რბოლა.

საამიროების სხვა ქალაქებისაგან განსხვავებით, შედარებით ზომიერი კლიმატის გამო, საამიროს ადმინისტრაციული ცენტრი წარმოადგენს მეზობელი ამირებისა და მათი ოჯახების დასასვენებელ ადგილს.

ტურისტებს შორის დიდი პოპულარულობით სარგებლობს აჯმანის ახლად განვითარებული ალზორას რაიონი.  აქ სხვადასხვა სახის გასართობია ყველა ასაკის ვიზიტორისათვის.

ტრანსპორტი
აჯმანში მდებარეობს საზღვაო პორტი, ასევე , ერთ – ერთი უდიდესი გემთმშენებელი კომპანია.

აჯმანის მაცხოვრებლებს შეუძლიათ გამოიყენონ შარჯის საერთაშორისო აეროპორტი საერთაშორისო საჰაერო მოგზაურობისთვის, რომელიც ქალაქიდან მხოლოდ რამდენიმე კილომეტრის დაშორებით მდებარეობს.

აჯმანის მაცხოვრებლებს შეუძლიათ გამოიყენონ შარჯის საერთაშორისო აეროპორტი საერთაშორისო ფრენებისათვის, რომელიც სულ რამდენიმე კილომეტრის დაშორებით მდებარეობს.

უნივერსიტეტები და კოლეჯები
აჯმანის უნივერსიტეტი. დაარსდა 1988 წ
ქალაქ აჯმანის უნივერსიტეტის კოლეჯი 
სპარსეთის ყურის სამედიცინო უნივერსიტეტი